Nuusbrief van 19 Julie 2019 • Laerskool Jan van Riebeeck
Nuusbrief van 19 Julie 2019
19 Jul, 2019 | Nuusbrief
Vrydag, 19 Julie 2019 Quiz-aand
Vrydag, 19 Julie 2019 Gr.7 Lead4Life
Vrydag, 19 Julie 2019 Landloop: Wedloop 8 (Zwaanswyk Academy, 338 Main Rd, Retreat)
Saterdag, 20 Julie 2019 Toernooi: Fanie Theron Mini Rugby & Netbal: O/7 – O/9, WEG (Fanie Theron Primary School, Krige St & Bosman St, Kraaifontein)
Saterdag, 20 Julie 2019 Skaak: Distrikproewe O/13 gemengde span (Star College, Tarentaal road, Bridgetown)
Maandag, 22 Julie 2019 Ischke Felix (Juffrou) verjaar
Woensdag, 24 Julie 2019 Rugby: Ligawedstryde vs. Milnerton O/11 – O/13 (TUIS)
Woensdag, 24 Julie 2019 Rugby: Ligawedstryde vs. Milnerton O/7 – O/9 (WEG)
Woensdag, 24 Julie 2019 Netbal: Liga wedstryde
Vrydag, 26 Julie 2019 Toets: Gr.5 & 7 Engels
Vrydag, 26 Julie 2019 Toets: Gr.4 & 6 Afrikaans
Vrydag, 26 Julie 2019 Sivvies
Saterdag, 27 Julie 2019 Deon Pieterse (Onderwyser) verjaar
Baie welkom aan juf. Benita Smit, ons nuwe grondslagfase departementshoof (gr. R – 3) en ook gr. 3 onderwyseres.
Baie welkom ook aan juf. Bernice Kruger, wat in juf. Melissa Smook se plek is. Ons is seker dat hulle baie gou sal aanpas en baie gelukkig sal wees by ons!
Die beheerliggaam se benoemingskomitee is tans druk besig met die aanstelling van ‘n nuwe skoolhoof. Daar sal eerskomende Dinsdag, 23 Julie, onderhoude gevoer word met die top vyf kandidate. Daarna is daar nog ‘n proses wat gevolg moet word deur psigometriese toetse wat afgelê word en die finale aanstelling word deur die departement van onderwys gedoen wat ongelukkig nie ‘n vinnige proses is nie. Ons is egter vol vertroue dat die nuwe persoon op 13 Januarie 2020 by ons sal begin.
Leerders se klere, skoene, ens.:
Ouers moet asb. seker maak dat hulle kind/ers se klere, skoene, sportsakke, ens. duidelik gemerk is. Maak ook asb. seker dat hy/sy nie iemand anders se eiendom huis toe bring nie en indien daar wel sulke gevalle is, stuur dit asb. terug skool toe.
Albei kore tree op Donderdag 1 Augustus om 19:00 by die Hoërskool Jan van Riebeeck se Koorfees op. Kaartjies vir die aand is vanaf 17 Julie teen R50 pp op Quicket of by Hoërskool JvR te koop.
Koorlede kry briewe met reëlings. Almal moet om 18:00 by die Hoërskool wees. Netjiese winterskooldrag word gedra. Die Kaapstad Jeugkoor en 3 ander kore tree ook op.
1) Prysuitdeling-bekers: 2018 en leerder se noemnaam en van, bv. 2018 Jan du Toit
2) Atletiek-bekers: 2019 (l.w. NIE 2018 NIE!) en leerder se noemnaam en van, bv. 2019 Jan du Toit
3) Swem-bekers: 2019 en die leerder se noemnaam en van, bv. 2019 Jan du Toit
• Gravering kan by Premier Shoes, Kloofstraat 155 gedoen word.
Alle bekers moet terug in die biblioteek wees (nie by klasonderwyser of sekretaresse nie, asb.) teen Donderdag, 15 Augustus.
Hierdie Mandela-dag, 18 Julie 2019, het Jan van Riebeeck se leerders ons waarde van “Omgee”, ten volle uitgeleef. Ons skool het ‘n helpende hand na Prestwich Primary uitgereik, deur hul voedingskema se voorraad aan te vul. Prestwich het ‘n baie groot groep leerders, wat hul enigste ete van die dag by die skool ontvang. Elke graad het gepoog om 67 van ‘n spesifieke item in te samel en te skenk in die plek van hul 67 minute. Ons het verseker ons doelwit bereik.
Ons kan met trots sê dat ons Jannies hande gevat het en ‘n reuse verskil gemaak het! Prestwich se kombuiskaste is nou propvol en die kosvoorraad behoort hul te dra tot aan die einde van die jaar. Baie dankie vir elkeen se spesiale bydrae!’n Baie groot dankie aan juf Lize-Mari Schultz en Stephanie Le Roux wat die projek geïnisieer en bestuur het.
Baie geluk aan Ameli Snyman (Gr.5), ons Jannie van die week, wat so getrou herwin het. Geniet die Col’Cacchios R100 geskenkbewys.
Het julle geweet Julie is “Plastiekvrye Julie”? Dit is ‘n wêreldwye aksie om miljoene te mobiliseer om nee dankie te sê vir enkelgebruik plastiek. Sluit aan by miljoene wêreldwyd wat nee dankie sê vir enkelgebruik plastiek. Dit is nog betyds om nie net vir Julie nie, maar ‘n lewenslange leuse te volg van “verminder, herwin en herbruik”. Volg die SKAKEL om aan te sluit!
Naam en van: Dawn Venter
Waar bly jy?: Middestad, Kaapstad
Gunsteling vak: Ek geniet dit om te sien hoe ‘n saadjie ontkiem en ‘n plant groei, daarom is NW my gunsteling vak.
Ek is ‘n trotse Jannie, want ek blink uit in perdry. Ek ry al perd vanaf graad R en ek en Mr Softy, my gunsteling perd, het selfs al gespring!
Ons netbalspanne het hierdie week wedstryde teen Curro Century City tuis gespeel en dit het met almal baie goed gegaan.
O/9 A 8 – 3 (wen) vs. Curro Century City
O/10 A 22 – 0 (wen) vs. Curro Century City
O/11 A 9 – 2 (wen) vs. Curro Century City
O/12 A 9 – 4 (wen) vs. Curro Century City
O/13 A 26 – 14 (wen) vs. Curro Century City
Rugbywedstryd uitslae van 17 Julie
Die rugbyspanne het ook hierdie week wedstryde teen Curro Century City gespeel, maar hulle het weg gespeel. Dit het baie goed gegaan met al ons spanne.
O/7 A 4 – 0 (wen) vs. Curro Century City
O/8 A 8 – 4 (wen) vs. Curro Century City
O/9 A 6 – 0 (wen) vs. Curro Century City
O/11 A 10 – 10 (gelyk) vs. Curro Century City
O/13 A 21 – 0 (wen) vs. Curro Century City
Landloopuitslae van 12 Julie
Verskeie landloopatlete het Vrydag, 12 Julie, aan hierdie kwartaal se eerste wedloop deelgeneem. Al het ons die inligting baie laat ontvang, het ons kinders steeds goed gedoen.
o/7 *Nils le Roux- 3de; Samuel Groenewald – 32ste; Nicolas Marais- 35ste
o/8 Jana Olivier- 14de; Lili Ann Blomerus – 15de
o/9 Samuel Wolff – 39ste
o/11 Leah Maritz – 15de
o/12 Scarlett van der Merwe – 5de
PreviousRugbywedstryd uitslae van 17 Julie
NextBring & Raai Vasvra